
	Latvijas Republikas Tieslietu ministrija
Reģ. Nr. 90000070045
Atklāta konkursa
“Apkopojumu un analīzes izstrāde Komisijas vajadzībām”
Identifikācijas Nr. TM 2024/43/Komisija
ZIŅOJUMS
Iepirkuma priekšmeta trešajai un ceturtajai daļai


	2024. gada 29. oktobrī


1. Pasūtītāja nosaukums, reģistrācijas numurs, adrese:
Latvijas Republikas Tieslietu ministrija
Reģistrācijas numurs: 90000070045
Brīvības bulvāris 36, Rīga, LV - 1536.
2. Iepirkuma priekšmets ir sadalīts četrās daļās. Katrai iepirkuma priekšmeta daļai pakalpojumi jāsniedz atbilstoši attiecīgās daļas tehniskajai specifikācijai:
2.1. Iepirkuma priekšmets pirmajā daļā - apkopojuma izstrāde par Latvijas iedzīvotājiem nolaupītajām vērtībām, konfiscējot banku un citu kredītiestāžu seifu saturu 1940. gadā atbilstoši Konkursa nolikuma attiecīgās daļas tehniskajai specifikācijai;
2.2. Iepirkuma priekšmets otrajā daļā – analīzes izstrāde par starpvalstu attiecībām un kompensāciju: teorētiskie aspekti atbilstoši Konkursa nolikuma attiecīgās daļas tehniskajai specifikācijai;
2.3. Iepirkuma priekšmets trešajā daļā - dokumentu apkopojuma izstrāde “Latvijas pārkrievošana 1940.-1990. gadā” atbilstoši Konkursa nolikuma attiecīgās daļas tehniskajai specifikācijai;
2.4. Iepirkuma priekšmets ceturtajā daļā - apkopojuma izstrāde par latviešu valodas diskrimināciju padomju okupāciju varas apstākļos atbilstoši Konkursa nolikuma attiecīgās daļas tehniskajai specifikācijai;
 (turpmāk katras daļas priekšmets atsevišķi arī – Pakalpojums).
3. Iepirkuma identifikācijas Nr. TM 2024/43/Komisija.
4. Datums, kad paziņojums par līgumu publicēts internetā:
Iepirkumu uzraudzības biroja tīmekļvietnē (www.iub.gov.lv) 2024. gada 14. augustā (sākotnējais paziņojums) un 2024. gada 23. augustā (paziņojums pēc grozījumiem).
5. Iepirkuma komisijas sastāvs un tās izveidošanas pamatojums: 
Tieslietu ministrijas valsts sekretāra 2024. gada 24. jūlija rīkojums Nr.1-1/170 „Par iepirkuma komisijas izveidošanu atklātam konkursam “Apkopojumu un analīzes izstrāde Komisijas vajadzībām” (iepirkuma identifikācijas Nr. TM 2024/43/Komisija)”.
Komisijas priekšsēdētāja:
Laura Meijere	Administratīvā departamenta Iepirkumu un līgumu nodaļas vadītāja.
Komisijas locekļi:
Agnese Stabulniece	Administratīvā departamenta Iepirkumu un līgumu nodaļas juriste;
Sandra Segliņa	Stratēģijas departamenta vecākā referente;
Agnese Rācene-Krūmiņa	Administratīvā departamenta direktore.
Iepirkuma dokumentācijas sagatavotāju saraksts: Iepirkuma komisija.
6. Pretendentiem izvirzītās prasības:
Pretendentiem izvirzītās prasības noteiktas atklāta konkursa nolikuma 2. punktā:
“2. PRASĪBAS PRETENDENTIEM
[bookmark: _Hlk126664746]2.1. Pasūtītājs izslēdz pretendentu, kuram būtu piešķiramas iepirkuma līguma slēgšanas tiesības, no dalības atklātā konkursā, ja uz pretendentu ir attiecināms jebkurš no Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13., 14. punktā noteiktajiem izslēgšanas iemesliem. Minētie pretendentu izslēgšanas iemesli tiks pārbaudīti Publisko iepirkumu likuma 42. pantā noteiktajā kārtībā, ņemot vērā Publisko iepirkumu likuma 43. panta noteikumus.
2.2. Pasūtītājs atbilstoši Starptautisko un Latvijas Republikas nacionālo sankciju likuma 11.1 panta pirmās daļas noteikumiem attiecībā uz pretendentu, kuram būtu piešķiramas iepirkuma līguma slēgšanas tiesības, veiks pārbaudi vai attiecībā uz šo pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, ir noteiktas starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
2.3. Iepirkuma priekšmeta pirmajā daļā:
2.3.1. Pretendentam un/vai tā piesaistītai personai ir:
2.3.1.1. vismaz viena pieredze informācijas iegūšanā, apkopošanā un izvērtēšanā no Latvijas arhīvos atrodamiem dokumentiem krievu un latviešu valodā un no pētījumiem par PSRS okupācijas nodarītajiem zaudējumiem;
2.3.1.2. augstākā izglītība;
2.3.1.3. vēlama specializācija vēstures un/vai ekonomikas jomās;
2.3.1.4. Pretendents un/vai tā piesaistītā persona spēj komunicēt ar Pasūtītāju latviešu valodā.
2.4. Iepirkuma priekšmeta otrajā daļā:
2.4.1. Pretendentam un/vai tā piesaistītai personai ir:
2.4.1.1. vismaz trīs pieredzes informācijas iegūšanā, apkopošanā un izvērtēšanā par prasījuma tiesību īstenošanu starptautisko tiesību institūcijās;
2.4.1.2. starptautiskās sadarbības pieredze informācijas iegūšanā par līdzīgiem jautājumiem;
2.4.1.3. maģistra grāds tiesību zinātnē;
2.4.1.4. Pretendents un/vai tā piesaistītā persona spēj komunicēt ar Pasūtītāju latviešu valodā.
2.5. Iepirkuma priekšmeta trešajā daļā:
2.5.1.Pretendentam un/vai tā piesaistītai personai ir:
2.5.1.1. pieredze informācijas iegūšanā no arhīvu un citiem avotiem krievu un latviešu valodā, tās apkopošanā un izvērtēšanā par PSRS režīma represīvo iestāžu īstenoto politiku Latvijā;
2.5.1.2. vismaz 3 (trīs) publikācijas par PSRS okupācijas varas pielietoto rusifikācijas politiku Latvijā;
2.5.1.3.   augstākā izglītība;
	2.5.1.4.  krievu valodas zināšanas, saskaņā ar “Eiropas kopīgām pamatnostādnēm valodu apguvei” valodu zināšanu līmenis vismaz B2;
	2.5.1.5. pretendents un tā piesaistītā persona spēj izstrādāt darbu un komunicēt ar Pasūtītāju latviešu valodā.
2.6. Iepirkuma priekšmeta ceturtajā daļā:
[bookmark: _Hlk100565853]2.6.1. Pretendentam un/vai tā piesaistītai personai ir: 
2.6.1.1.  pieredze informācijas iegūšanā no arhīvu un citiem avotiem krievu un latviešu valodā un tās apkopošanā par PSRS režīma represīvo iestāžu īstenoto politiku Latvijā;
2.6.1.2. vismaz 3 (trīs) publikācijas par PSRS okupācijas varas pielietoto rusifikācijas politiku Latvijā;
2.6.1.3. augstākā izglītība;
2.6.1.4. krievu valodas zināšanas, saskaņā ar „Eiropas kopīgām pamatnostādnēm valodu apguvei” valodas zināšanu līmenis vismaz B2; 
2.6.1.5. pretendents un/vai tā piesaistītā persona spēj izstrādāt darbu un komunicēt ar Pasūtītāju latviešu valodā. 
2.7. Uz pretendentu neattiecas 2022. gada 8. aprīļa Padomes regulas (ES) 2022/576, ar kuru groza Padomes regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā 5.k panta 1. punktā ietvertais aizliegums.
2.8. Pretendentam ir nepieciešamās profesionālās, tehniskās, organizatoriskās un finansiālās spējas, personāls un infrastruktūra, kas nepieciešama Iepirkuma priekšmeta sekmīgai izpildei atbilstoši Nolikumā noteiktajām prasībām.
2.9. Ja pretendents iepirkuma līguma izpildē paredz balstīties uz citu personu tehniskajām un profesionālajām iespējām, pretendents piedāvājumam pievieno pierādījumus, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu pretendenta rīcībā. Lai apliecinātu profesionālo pieredzi vai Pasūtītāja prasībām atbilstoša personāla pieejamību, pretendents var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
2.10. Ja pretendents ir piegādātāju apvienība vai personālsabiedrība, tad pretendentam kopumā jāatbilst nolikuma 2.3. - 2.6. punktā noteiktajām prasībām.
2.11. Ja atklāta konkursa nolikuma vispārīgajās prasībās tiek konstatētas pretrunas ar publisko iepirkumu regulējošo tiesību aktu prasībām, piemēro publisko iepirkumu regulējošo tiesību aktu nosacījumus.”
7. Piedāvājumu izvērtēšana:
Piedāvājumu izvērtēšana noteikta atklāta konkursa nolikuma 6. punktā:
“6. PIEDĀVĀJUMU VĒRTĒŠANA UN IZVĒLES KRITĒRIJI
6.1. Iepirkuma komisija piedāvājuma vērtēšanu veic slēgtās sēdēs. Atklātā konkursā katra piedāvājuma daļa tiek izskatīta un vērtēta atsevišķi. Iepirkuma komisija pārbauda pretendentu atbilstību kvalifikācijas prasībām un piedāvājumu atbilstību un izvēlas piedāvājumu saskaņā ar atklāta konkursa nolikuma piedāvājumu izvēles kritērijiem. Iepirkuma komisija ir tiesīga pretendentu kvalifikācijas pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
[bookmark: _Hlk40431642]6.1.1. Iepirkuma komisija atbilstoši PIL 41. pantā noteiktajam, nepieciešamības gadījumā, pretendentiem lūgs sniegt papildu paskaidrojumus, uzdos jautājumus rakstiski un tādā pašā veidā lūgs sniegt atbildi, ja tas nepieciešams pretendentu atlasei, tehnisko piedāvājumu vai finanšu piedāvājumu atbilstības pārbaudei, kā arī piedāvājumu vērtēšanai un salīdzināšanai;
6.1.2. Gadījumā, ja pretendents piedāvājumā ir iesniedzis nepatiesu informāciju vai pēc piedāvājuma iesniegšanas termiņa beigām iesniedzis informāciju, kas groza līdz piedāvājumu iesniegšanas termiņa beigām iesniegtajā piedāvājumā sniegto informāciju (t.i., pēc iesniegtās informācijas var secināt, ka pretendents ir izteicis faktiski jaunu piedāvājumu), Iepirkumu komisija turpmāk šo piedāvājumu neizskata un attiecīgo pretendenta piedāvājumu noraida un tālāk neizskata;
6.1.3. Ja iepirkuma komisija saskaņā ar PIL 41. panta sesto daļu ir pieprasījusi izskaidrot piedāvājumā ietverto pretendenta iesniegto informāciju, bet pretendents to nav izdarījis atbilstoši noteiktajām prasībām, iepirkuma komisija piedāvājumu vērtē pēc tā rīcībā esošās informācijas;
6.1.4. Ja tas nepieciešams piedāvājumu izvērtēšanai, iepirkuma komisija piedāvājumu vērtēšanas laikā ir tiesīgs pieprasīt, lai pretendents izskaidro tehniskajā un finanšu piedāvājumā iekļauto informāciju;
6.1.5. Iepirkuma komisija piedāvājumu vērtēšanā izmanto tikai atbilstoši Nolikuma prasībām iekļauto informāciju, papildus iesniegtie dokumenti netiek vērtēti. Ja iepirkuma komisija konstatē, ka piedāvājums neatbilst visām Nolikuma prasībām, iepirkuma komisija tālāk šo piedāvājumu neizskata.
6.1.6. Ja iepirkuma komisija konstatē, ka piedāvājumā atbilstoši nolikuma prasībām iesniegtajos dokumentos ietvertā informācija ir neskaidra vai nepilnīga, iepirkuma komisija pieprasa, lai piegādātājs vai kompetenta institūcija izskaidro vai papildina dokumentos ietverto informāciju.
6.2. Pretendentu atlase:
6.2.1. Pretendentu atlases laikā iepirkuma komisija veic pārbaudi, lai pārliecinātos, vai pretendents atbilst atklātā konkursa nolikumā noteiktajām pretendentu atlases prasībām attiecīgajā iepirkuma priekšmeta daļā;
6.2.2. Iepirkuma komisija bez tālākas izskatīšanas atstāj un noraida tos pretendentu piedāvājumus, kuri nav atbilstoši atklātā konkursa nolikumā noteiktajām pretendentu atlases prasībām attiecīgajā iepirkuma priekšmeta daļā;
6.2.3. Iepirkuma komisija ir tiesīga pretendentu kvalifikācijas pārbaudi katrā no daļām veikt tikai tam pretendentam, kuram būtu piešķiramas iepirkuma līguma slēgšanas tiesības.
6.3. Tehnisko piedāvājumu atbilstības pārbaude
6.3.1. komisija pārliecinās, vai pretendents pieteikumā attiecīgajā iepirkuma priekšmeta daļā par piedalīšanos atklātajā konkursā (nolikuma IV nodaļas 1.veidlapa) apliecina, ka apņemas izpildīt visas tehniskajā specifikācijā izvirzītās prasības;
6.3.2. ja pretendents pieteikumā attiecīgajā iepirkuma priekšmeta daļā par piedalīšanos atklātajā konkursā (nolikuma IV nodaļas 1.veidlapa) nav iekļāvis apliecinājumu, ka apņemas izpildīt visas tehniskajā specifikācijā izvirzītās prasības, komisija pretendenta piedāvājumu attiecīgajā iepirkuma priekšmeta daļā noraida un tālāk neizskata.
6.4. Finanšu piedāvājumu vērtēšana
6.4.1. Iepirkuma komisija pārbauda, vai pretendenta iesniegtais finanšu piedāvājums attiecīgajā iepirkuma priekšmeta daļā atbilst atklātā konkursa nolikuma prasībām, vai finanšu piedāvājumā nav aritmētisko kļūdu un vai piedāvājums nav nepamatoti lēts. Ja finanšu piedāvājumā konstatēta aritmētiskā kļūda, iepirkumu komisija izlabo to. Par kļūdu labojumu un laboto piedāvājuma summu iepirkumu komisija paziņo pretendentam, kura pieļautās kļūdas labotas. Vērtējot finanšu piedāvājumu, iepirkumu komisija ņem vērā labojumus.
6.4.2. Ja piedāvājums attiecīgajā iepirkuma priekšmeta daļā šķiet nepamatoti lēts, iepirkuma komisija rakstveidā pieprasa pretendentam detalizētu skaidrojumu par pretendenta piedāvāto cenu vai izmaksām un, konsultējoties ar pretendentu, izvērtē visus Publisko iepirkumu likuma 53. pantā noteiktos nosacījumus.
6.4.3. Ja, izvērtējot pretendenta sniegtos skaidrojumus, komisija konstatē, ka pretendents nav pierādījis Publisko iepirkumu likuma 53. pantā minētos nosacījumus, kas ļauj noteikt tik zemu cenu, iepirkuma komisija noraida piedāvājumu kā nepamatoti lētu un tālāk to neizskata.
6.4. Piedāvājuma izvēles kritērijs:
6.4.1. Iepirkuma komisija  iepirkuma priekšmeta pirmajā, otrajā, trešajā un ceturtajā daļā izvēlas saimnieciski visizdevīgāko piedāvājumu ar viszemāko kopējo cenu EUR, bez PVN par Pakalpojuma sniegšanu no piedāvājumiem, kas atbilst konkursa nolikuma prasībām, ar nosacījumu, ka pretendents atbilst pretendenta atlases prasībām, pamatojoties uz pretendenta piedāvājumā iekļautajiem dokumentiem. Vērtējot piedāvājumu, iepirkuma komisija ņem vērā Piedāvājuma kopējo cenu bez PVN.
6.5. Ja iepirkuma komisija pirms lēmuma pieņemšanas konstatē, ka iepirkuma priekšmeta pirmajā daļā vismaz divu piedāvājumu kopējā cena EUR, bez PVN ir vienāda, šādā gadījumā iepirkuma komisija izvēlas piedāvājumu, kuru iesniedzis piegādātājs, kurš savam piedāvājumam pievienotajā pieredzes aprakstā un/vai kura piesaistītais speciālists savā CV ir norādījis visvairāk pieredzes informācijas iegūšanā no arhīvu un citiem avotiem krievu un latviešu valodā, tās apkopošanā un izvērtēšanā par PSRS okupācijas nodarītajiem zaudējumiem. 
6.6. Ja iepirkuma komisija pirms lēmuma pieņemšanas konstatē, ka iepirkuma priekšmeta otrajā daļā vismaz divu piedāvājumu kopējā cena EUR, bez PVN ir vienāda, šādā gadījumā iepirkuma komisija izvēlas piedāvājumu, kuru iesniedzis piegādātājs, kurš savam piedāvājumam pievienotajā pieredzes aprakstā un/vai kura piesaistītais speciālists savā CV ir norādījis visvairāk pieredzes informācijas iegūšanā, apkopošanā un izvērtēšanā par prasījuma tiesību īstenošanu starptautisko tiesību institūcijās.
6.7. Ja iepirkuma komisija pirms lēmuma pieņemšanas konstatē, ka iepirkuma priekšmeta trešajā un ceturtajā daļā vismaz divu piedāvājumu kopējā cena EUR, bez PVN ir vienāda, šādā gadījumā iepirkuma komisija izvēlas piedāvājumu, kuru iesniedzis piegādātājs, kurš savam piedāvājumam pievienotajā pieredzes aprakstā un/vai kura piesaistītais speciālists savā CV ir norādījis visvairāk publikācijas par PSRS okupācijas varas pielietoto rusifikācijas politiku Latvijā.
6.8. Iepirkuma komisija par uzvarētāju atzīst pretendentu, kurš izraudzīts atbilstoši atklāta konkursa nolikumā noteiktajām prasībām un kritērijiem un nav izslēdzams no dalības atklātā konkursā saskaņā ar Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā noteiktajiem izslēgšanas iemesliem un Starptautisko un Latvijas Republikas nacionālo sankciju likuma 11.1 panta pirmajā daļā minētajiem izslēgšanas noteikumiem.”
8. Piedāvājumu iesniegšanas termiņš:
Līdz 2024. gada 23. septembra plkst.10:00 Elektronisko iepirkumu sistēmā e-konkursu apakšsistēmā.
9. Pretendentu nosaukumi, kuri ir iesnieguši piedāvājumus iepirkuma priekšmeta trešajā un ceturtajā daļā, kā arī piedāvātās cenas:
9.1. Iepirkuma priekšmeta trešajā daļā
	Pretendents (juridiskai personai- nosaukums, fiziskai personai - vārds, uzvārds)
	Piedāvājuma iesniegšanas datums un laiks
	Piedāvājuma kopējā summa, EUR (bez PVN)

	Latvijas Okupācijas izpētes biedrība
	19.09.2024 plkst. 08:03
	EUR 4462,80



9.2. Iepirkuma priekšmeta ceturtajā daļā
	Pretendents (juridiskai personai- nosaukums, fiziskai personai - vārds, uzvārds)
	Piedāvājuma iesniegšanas datums un laiks
	Piedāvājuma kopējā summa, EUR (bez PVN)

	Vineta Skujiņa
	20.09.2024 plkst. 21:08
	EUR 826,00



10. Piedāvājuma atvēršanas vieta, datums un laiks:
Elektronisko iepirkumu sistēmas e-konkursu apakšsistēmā, 2024. gada 23. septembrī plkst.14:00.
[bookmark: _Hlk153793356]11. Pretendents, kuram piešķirtas iepirkuma līguma slēgšanas tiesības iepirkuma priekšmeta trešajā daļā, piedāvātā līgumcena un piedāvājuma izvēles pamatojums:

	Pretendenta nosaukums, reģistrācijas numurs
	Piedāvājuma izvēles pamatojums
	Līgumcena EUR, 
bez PVN

	Latvijas Okupācijas izpētes biedrība
	Saimnieciski visizdevīgākais piedāvājums ar viszemāko kopējo cenu EUR, bez PVN bez PVN, no piedāvājumiem, kas atbilst konkursa nolikuma prasībām.
	EUR 4462,80 


12. Piedāvājumu vērtēšanas kopsavilkums saimnieciski visizdevīgākā piedāvājuma noteikšanai:
12.1. Iepirkuma priekšmeta trešajā daļā pretendenta Latvijas Okupācijas izpētes biedrība iesniegtais piedāvājums atbilst konkursa nolikumā izvirzītajām pretendentu atlases un kvalifikācijas prasībām.
12.1. Iepirkuma priekšmeta ceturtajā daļā pretendenta Vinetas Skujiņas iesniegtais piedāvājums atbilst konkursa nolikumā izvirzītajām pretendentu atlases un kvalifikācijas prasībām.
[bookmark: _Hlk153800630]13. Informācija par to iepirkuma līguma daļu, kuru izraudzītais pretendents plānojis nodot apakšuzņēmējiem, kā arī apakšuzņēmēja nosaukums: 
13.1. Iepirkuma priekšmeta trešajā daļā (visas līguma daļas) - saimnieciskās darbības veicējam Jānim Riekstiņam, reģ.nr. 31034210703.
14. Atlases un kvalifikācijas atbilstības kopsavilkums: 
14.1. Iepirkuma komisija pretendentu kvalifikācijas atbilstības pārbaudi veica atbilstoši atklātā konkursa nolikuma 6.2. punkta prasībām, kas nosaka, ka “6.2.1. Pretendentu atlases laikā iepirkuma komisija veic pārbaudi, lai pārliecinātos, vai pretendents atbilst atklātā konkursa nolikumā noteiktajām pretendentu atlases prasībām attiecīgajā iepirkuma priekšmeta daļā; 6.2.2. Iepirkuma komisija bez tālākas izskatīšanas atstāj un noraida tos pretendentu piedāvājumus, kuri nav atbilstoši atklātā konkursa nolikumā noteiktajām pretendentu atlases prasībām attiecīgajā iepirkuma priekšmeta daļā; 6.2.3. Iepirkuma komisija ir tiesīga pretendentu kvalifikācijas pārbaudi katrā no daļām veikt tikai tam pretendentam, kuram būtu piešķiramas iepirkuma līguma slēgšanas tiesības.”
[bookmark: _Hlk148704845][bookmark: _Hlk148708924]14.2. Pretendenta Latvijas Okupācijas izpētes biedrība piedāvājums atbilst atklātā konkursa nolikumā izvirzītajām pretendentu atlases prasībām iepirkuma priekšmeta trešajā daļā.
14.3. Pretendenta Vinetas Skujiņas piedāvājums atbilst atklātā konkursa nolikumā izvirzītajām pretendentu atlases prasībām iepirkuma priekšmeta ceturtajā daļā.
15. Tehniskā piedāvājuma atbilstības kopsavilkums:
15.1. Pretendenta Latvijas Okupācijas izpētes biedrība tehniskais piedāvājums iepirkuma priekšmeta trešajā daļā atbilst atklātā konkursa nolikuma tehniskās specifikācijas prasībām.
15.2. Pretendenta Vinetas Skujiņas tehniskais piedāvājums iepirkuma priekšmeta ceturtajā daļā atbilst atklātā konkursa nolikuma tehniskās specifikācijas prasībām.
16. Pamatojums lēmumam par katru noraidīto pretendentu, kā arī par katru iepirkuma procedūras dokumentiem neatbilstošu piedāvājumu: 
16.1. Pretendents Vineta Skujiņa tika izslēgta no turpmākas dalības atklātajā konkursā iepirkuma priekšmeta ceturtajā daļā saskaņā ar Publisko iepirkumu likuma 42. panta otrās daļas 2. punkta izslēgšanas nosacījumiem, jo pretendentam piedāvājumu iesniegšanas termiņa pēdējā dienā, 2024. gada 23. septembrī, Latvijā saskaņā ar likumu “Par nodokļiem un nodevām” ir neizpildītas saistības nodokļu (tai skaitā valsts sociālās apdrošināšanas) jomā, jo ir Valsts ieņēmumu dienesta administrēto nodokļu (nodevu) parāds vai pašvaldības administrēto nodokļu parāds.
17. Piedāvājuma noraidīšanas pamatojums, ja iepirkuma komisija atzinusi piedāvājumu par nepamatoti lētu: Nav.
18. Konstatētie interešu konflikti un pasākumi, kas veikti to novēršanai: Nav.
19. Pamatojums lēmumam izbeigt iepirkuma procedūru iepirkuma priekšmeta ceturtajā daļā: Vienīgais pretendents tika izslēgts no turpmākas dalības atklātajā konkursā iepirkuma priekšmeta ceturtajā daļā saskaņā ar Publisko iepirkumu likuma 42. panta otrās daļas 2. punkta izslēgšanas nosacījumiem.

